b'\n_START_ARTICLE_\nJ\xc3\xb6ns Jacob Berzelius\n_START_SECTION_\n\xc5\xbdivljenje in delo\n_START_PARAGRAPH_\nRodil se je v zelo dobro izobra\xc5\xbeeni dru\xc5\xbeini, vendar je imel te\xc5\xbeko otro\xc5\xa1tvo, saj mu je prvi umrl o\xc4\x8de, nato pa \xc5\xa1e mati. Ko je umrla njegova mama, ga je v skrb prevzel njegov o\xc4\x8dim. Ker se z o\xc4\x8dimom ni najbolje razumel, se je preselil v Linkoping k svojemu stricu._NEWLINE_Med \xc5\xa1tudijem medicine na Univerzi v Uppsali je bral o Voltovem oporniku za kemijo in ga hitro sestavil \xc5\xa1e sam. Njegovo znanstveno delo za diplomo je temeljilo na pojavu elektri\xc4\x8dnega sunka na pacientih z razli\xc4\x8dnimi boleznimi. \xc4\x8ceprav na njegovih pacientih ni bilo videti izbolj\xc5\xa1av, se je njegovo zanimanje za elektrokemijo nadaljevalo._NEWLINE_Leta 1807 je postal profesor na medicinski univerzi v Stockholmu. Leto pozneje se je pridru\xc5\xbeil Kraljevi \xc5\xa1vedski akademiji znanosti. Med pripravljanjem kemijskega u\xc4\x8dbenika za univerze je Berzelius za\xc4\x8del z vrsto poskusi s katerimi je tudi zaslovel. Odkril je, da so elementi in anorganske snovi povezane med sabo._NEWLINE_Njegovo zanimanje o razli\xc4\x8dnih me\xc5\xa1anicah je vodilo do odkritja \xc5\xa1tevilnih novih elementov, med njimi tudi litija, selena, vanadija, cerija, torija in ve\xc4\x8d redkih prsti. Nekaj elementov so odkrili tudi njegovi \xc5\xa1tudentje v njegovem laboratoriju. Z rezultati njegovih poskusov je dolo\xc4\x8dil atomsko maso za skoraj vse do takrat znanih atomov. Ker je delal s toliko elementi se je odlo\xc4\x8dil, da bo naredil preprost logi\xc4\x8dni sistem simbolov. Od takrat uporabljamo skoraj isti sistem elementov. Njegove sposobnosti urejanja je uporabil tudi pri mineralogiji kjer je razvrstil minerale po njihovih kemijskih lastnostih.'